Thibault Verny

**Thibault Verny** (født 1965) er en fransk prelat og katolsk erkebiskop av Chambéry.
## Liv og virke
### Bakgrunn
Thibault Verny tok opprinnelig en ingeniørgrad fra *École supérieure de physique et de chimie industrielles de la ville de Paris* og begynte på presteseminaret i Paris i 1990. Han fortsatte studiene i Roma ved Det pavelige franske seminar og tok lisensiatgraden i dogmatisk teologi fra Det pavelige universitet Gregoriana. 
### Prest
Hjelpebiskop Michel Pollien ordinerte ham til diakon den 21. september 1997 i kirken *[[Notre-Dame de la Croix de Ménilmontant]]* i Paris. Den 27. juni 1998 mottok han prestevielsens sakrament for erkebispedømmet Paris fra kardinal Jean-Marie Lustiger i katedralen Notre-Dame de Paris.

Etter diverse roller i menighetstjenesten og som dekan, var han aktiv i kallelsestjenesten fra 2014. I 2016 ble han utnevnt til generalvikar.
### Hjelpebiskop i Paris
Den 25. juni 2016 utnevnte pave Frans ham til titulærbiskop av *Lamzella* og hjelpebiskop av Paris. Erkebiskopen av Paris, kardinal André Vingt-Trois, bispeviet ham og Denis Jachiet, som var blitt utnevnt samtidig, den 9. september samme år i *Notre-Dame de Paris*-katedralen. Medvigslere var biskopen av Versailles, Éric Aumonier, biskopen av Soissons, Renauld de Dinechin, hjelpebiskopen av Paris, Jérôme Beau, og biskopen av Blois, Jean-Pierre Batut.

Den 30. september 2022 utnevnte pave Frans ham også til medlem av Den pavelige kommisjon for beskyttelse av mindreårige.

### Erkebiskop av Chambéry og biskop av Saint-Jean-de-Maurienne og Tarentaise
Den 11. mai 2023 utnevnte pave Frans ham til erkebiskop av Chambéry. Kunngjøringen om utnevnelsen nevnte også at han samtidig hadde blitt utnevnt til biskop av Maurienne og Tarentaise. Imidlertid ble begge bispedømmene forent med erkebispedømmet Chambéry i 1966, og dermed ble deres status som residensielle bispeseter *de facto* opphevet. Innsettelsen i embedet fant sted den 27. august 2023; denmessen hadde Olivier de Germay, metropolitanerkebiskopen av Lyon, som hovedcelebrant, i nærvær av Celestino Migliore, apostolisk nuntius til Frankrike.

Han ble deretter innsatt som biskop av Maurienne den 2. september i Saint-Jean-Baptiste-katedralen i Saint-Jean-de-Maurienne, og som biskop av Tarentaise den 9. september i Saint-Pierre-katedralen i Moûtiers.

Den 5. juli 2025 utnevnte pave Leo XIV ham også til president av Den pavelige kommisjon for beskyttelse av mindreårige, som han allerede var medlem av.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Erkebiskop Georges-François-Xavier-Marie Grente (1872-1959) *1918
* Biskop Marcel-Marie-Joseph-Henri-Paul Dubois (1896-1967) *1948
* Kardinal Gabriel Auguste François Marty (1904-1994) *1952
* Kardinal Aron Jean-Marie Lustiger (1926-2007) *1979
* Kardinal André Armand Vingt-Trois (1942-2025) *1988
* Erkebiskop *Thibault Verny* (1965- ) *2016

## Referanser